‫מאז שהחיים הגיחו לראשונה בכדור הארץ,‬
‫הם לא הפסיקו להתפתח…‬
‫מונעים בידי עולם שהשתנה כל העת‬
‫ובידי תחרות קשה.‬
‫אך בתקופה ראויה לציון אחת‬
‫עברה האבולוציה להילוך גבוה‬
‫ונתנה לנו רבים‬ ‫מבעלי החיים שעדיין נמצאים עימנו כיום…‬
‫ואת הענקים המפורסמים‬
‫ששלטו עליהם פעם.‬
‫זהו סיפורו של עידן הדינוזאורים.‬
‫- החיים על פני האדמה -‬
‫- פרק 5: בצילם של ענקים -‬
‫זוהי תחילתו של תור היורה.‬
‫- לפני 200 מיליון שנים -‬
‫פנגיאה, יבשת העל שהייתה עדה לעידן הזוחלים,‬
‫קורעת את עצמה לגזרים לאיטה.‬
‫לוחות טקטוניים זזים,‬
‫מעלים נהרות של מאגמה לפני הקרקע…‬
‫ומתחילים את שינויו המוחלט של כוכב הלכת.‬
‫במהלך מיליוני שנים‬
‫חצה נקיק מותך את גוש האדמה הענק לשניים.‬
‫מים מילאו את החלל‬ ‫שבין היבשות שנוצרו זה עתה.‬
‫ובשעה שאלו התרחקו זו מזו יותר ויותר,‬
‫נוצרו סביבות חדשות לגמרי…‬
‫שגרמו להכחדתם של רבים…‬
‫אך האיצו את האבולוציה של השורדים…‬
‫ובמיוחד את זו של קבוצה אחת של בעלי חיים.‬
‫- לפני 152 מיליון שנים -‬
‫עמוק ביערות הנישאים‬ ‫של צפון אמריקה בתור היורה…‬
‫דורך כוכבם של בעלי החיים‬ ‫הגדולים ביותר שיצעדו על פני האדמה אי פעם.‬
‫הדינוזאורים.‬
‫בשעה שפנגיאה התפרקה,‬
‫הם מצאו את עצמם בעולם של שפע.‬
‫כמה מהם, כמו הדיפלודוקוס,‬ ‫הגיעו לאורך של 25 מטרים.‬
‫אך אפילו בגודל זה,‬
‫הם חייבים להישאר ערניים תמיד…‬
‫כי הם אינם הענקים היחידים של תור היורה.‬
‫האלוזאורוס.‬
‫אורכו כמעט תשעה מטרים…‬
‫והוא אחד הטורפים הגדולים ביותר עלי אדמות‬
‫בימים המוקדמים האלה של שלטון הדינוזאורים.‬
‫הוא מחפש אחר הזדמנות.‬
‫אך הוא אינו מעוניין בבוגרים.‬
‫האלוזאורוס הזה מחפש אחר טרף קל בהרבה.‬
‫גורת דיפלודוקוס.‬
‫היא בקעה מביצה גדולה לא יותר מאשכולית,‬
‫והיא קטנה מכדי לחיות בעדר, מחשש שתירמס.‬
‫במקום זאת, עליה להסתדר בכוחות עצמה.‬
‫האלוזאורוס יחסל את הגורה…‬
‫אם יצליח למצוא אותה.‬
‫תקוותה הטובה ביותר של הצעירה…‬
‫היא להישאר חסרת תנועה ככל שניתן.‬
‫לאלוזאורוס יש חושים חדים…‬
‫אך הסופה מסתירה‬ ‫כל רמז בקשר למיקומה של הגורה.‬
‫זה היה קרוב מאוד…‬
‫ולא רק בעבור גורת דיפלודוקוס אחת.‬
‫כדי להגביר את סיכוייהם לשרוד,‬
‫על הצעירים האלה לאכול ככל יכולתם,‬
‫מהר ככל שאפשר…‬
‫כדי לגדול ולהפוך לבוגרים ענקיים.‬
‫אך בדיוק בשעה שבה אכלו‬ ‫הדינוזאורים הענקיים האלה את הצמחים שסביבם,‬
‫הלכו הצמחים והשתנו…‬
‫בדרכים שיחוללו מהפכה בחיים על פני האדמה.‬
‫בעבר הרחוק הסתמכו צמחים‬ ‫רק על רוח ומים כדי להפיץ את אבקתם…‬
‫אך בעידן הדינוזאורים‬
‫התחולל חידוש ברביית הצמחים…‬
‫והוא בהחלט קיים גם כיום.‬
‫הפרח.‬
‫הפרח הזה, שקוטרו 40 סנטימטרים,‬
‫שייך לחבצלת מים ענקית‬ ‫ביער הגשם של האמזונאס בדרום אמריקה…‬
‫ומטרתו היחידה היא למשוך‬ ‫בעלי חיים, כדי שיאביקו אותו.‬
‫כאשר הערב קרב, מפיק הפרח ניחוח עז של אננס…‬
‫שהחיפושית הזאת אינה יכולה לעמוד בפניו.‬
‫בדומה לאבותיה הקדמונים,‬
‫החיפושית המהופנטת מתפתה להיכנס פנימה.‬
‫היא נדחקת מבעד לעלי הכותרת החיצוניים,‬
‫לתוך ליבו של הפרח,‬
‫שם ממתין לה גן עדן.‬
‫הטמפרטורה בפנים גבוהה‬ ‫בעשר מעלות מזו של אוויר הלילה שבחוץ.‬
‫כאן היא ניזונה בשמחה מבשרו העסיסי של הצמח.‬
‫אך החיפושית מציעה משהו בתמורה:‬
‫אבקה שצברה בחבצלת מים ענקית אחרת.‬
‫בשעה שהיא ניזונה,‬ ‫האבקה מתפזרת על פני איברי הרבייה של הצמח.‬
‫כאשר השחר מגיע,‬
‫הפרח נסגר…‬
‫עוטף את החיפושית‬ ‫בעלי הכותרת הקטיפתיים שלו…‬
‫ומצפה אותה באבקה דביקה משלו.‬
‫הפרח נפתח שוב עם השקיעה.‬
‫לאחר שמילא את ייעודו בסיוע לצמח להתרבות,‬
‫הוא משנה את צבעו ומאבד את ניחוחו המפתה…‬
‫תוך שהוא מאפשר לחיפושית,‬ ‫שמכוסה באבקה של הפרח הזה עתה,‬
‫להתעופף לדרכה,‬
‫ולהפרות לא ביודעין חבצלת מים ענקית אחרת.‬
‫אך היחסים בין הפרחים‬ ‫לבין החיפושיות שמאביקות אותם‬
‫היו רק ההתחלה.‬
‫חרקים אחרים בעידן הדינוזאורים‬ ‫הצטרפו לפעילות הזאת עד מהרה.‬
‫הם לקחו אבקה מפרח לפרח…‬
‫בתמורה לצוף המתוק והנוזלי שלהם.‬
‫ולפני 130 מיליון שנים…‬
‫הפכו הפרחים צבעוניים,‬
‫מושכים את העין‬
‫ומגוונים יותר…‬
‫בשעה שהתחרו ביניהם‬ ‫כיצד למשוך את הטובים שבמאביקים.‬
‫וכאשר הם הלכו והתפשטו…‬
‫הפכה הקרקע מירוק שהשתרע עד האופק‬
‫לקליידוסקופ של צבעים שונים.‬
‫כיום, מספרם של הצמחים בעלי הפרחים‬
‫גדול פי עשרה מכל שאר מיני הצמחים גם יחד.‬
‫עם זאת, בשעה שהעולם לבלב,‬
‫החלו יצורים אחרים לנצל‬
‫את מערכת היחסים שבין פרח לחרק…‬
‫וגרמו לזינוק‬
‫במגוון של הטורפים והנטרפים.‬
‫עכבישים היו קיימים‬ ‫כבר למעלה מ-100 מיליון שנים…‬
‫אך כעת הם החלו לטוות‬ ‫את קוריהם ברשתות מסובכות…‬
‫כדי לנצל את גל החיים החדש הזה.‬
‫באמצע תקופת שלטונם של הדינוזאורים‬
‫היה גידול כה רב במגוונם של היצורים החיים,‬
‫שנגרם בשל הגעתם של הצמחים בעלי הפרחים,‬
‫עד שבפעם הראשונה בהיסטוריה של כדור הארץ‬
‫היו ביבשה יותר מינים מאשר באוקיינוסים.‬
‫- לפני 110 מיליון שנים -‬
‫אך לא רק היצורים הקטנים יותר השתנו‬
‫בדרכים חדשות וקיצוניות.‬
‫זהו הדיינוניכוס.‬
‫למרות מראהו החמוד,‬
‫זהו דינוזאור.‬
‫גור של דינוזאור.‬
‫משמעות השם "דיינוניכוס" היא "טופר נורא"…‬
‫אך זה אינו יתרונו היחיד.‬
‫יש לו גם חוש ראייה חד‬
‫ושמיעה מצוינת.‬
‫אך ההסתגלות הבולטת לעין‬ ‫ביותר שלו היא נוצותיו.‬
‫מבנים פשוטים דמויי נוצות‬ ‫החלו להופיע בתור הטריאס,‬
‫לא לצורך תעופה, אלא לצורך חימום.‬
‫היכולת להישאר חמים‬
‫גרמה לכך שענף זה‬ ‫של הדינוזאורים, התרופודים,‬
‫היה יכול להיות פעיל גם ביום וגם בלילה…‬
‫מה שנתן להם זמן רב יותר‬ ‫לגדל את צאצאיהם כחלק ממשפחה.‬
‫לחיים בקבוצה יש גם יתרונות אחרים,‬
‫בפרט כאשר מגיע הזמן להשיג מזון…‬
‫כי הדיינוניכוס צד בלהקות…‬
‫והוא פיקח.‬
‫טרפו, הארקנסוזאורוס, גם הוא דינוזאור…‬
‫אך הוא מנהל חיים שונים מאוד,‬ ‫שסובבים בעיקר סביב אכילת צמחים.‬
‫אבל תכונה שמשותפת לשניהם‬
‫היא מהירות.‬
‫הם מדביקים את טרפם…‬
‫אך לא קל…‬
‫להפילו ארצה.‬
‫הם פועלים ביחד, בתורות,‬
‫בניסיון לעייף אותו.‬
‫הטפרים הנוראים שלהם‬ ‫מחסלים את הארקנסוזאורוס המותש במהירות.‬
‫כאשר שהדינוזאורים הפכו למגוונים יותר,‬
‫הפכו רבים מהם לחברתיים יותר ויותר.‬
‫אך אפילו הם לא השתוו‬ ‫לבעלי החיים החברתיים ביותר בתקופתם,‬
‫בעלי חיים שהתפתחו ממש מתחת לרגליהם.‬
‫כיום, במערב אפריקה,‬
‫עדיין אפשר למצוא את צאצאיהם‬ ‫של אותם בעלי חיים חברתיים כל כך.‬
‫הטרמיטים.‬
‫משפחה עצומה אחת של אחאים,‬
‫שבה חמישה מיליון חברים…‬
‫שכולם פועלים ללא לאות למען המושבה‬
‫ולמען אימם, המלכה.‬
‫חרקים חברתיים כמו הטרמיטים‬
‫הופיעו לראשונה בעידן הדינוזאורים.‬
‫הם מחזרו את הצמחייה החדשה…‬
‫וגם היו מקור המזון העיקרי‬
‫של אויביהם.‬
‫סיירת איתרה את ריחם.‬
‫מצוידת בחדשות על תגליתה,‬
‫היא חשה בחזרה אל קינה.‬
‫היא חברה בקבוצה עתיקה‬ ‫אחרת של חרקים חברתיים…‬
‫הנמלים.‬
‫התחרות בין המינים היריבים האלה‬
‫ניטשת כבר מיליוני שנים…‬
‫במרוץ חימוש התפתחותי מרשים מאוד.‬
‫לאחר ששבה אל קינה, מזמנת הסיירת צבא משלה.‬
‫אלו הן נמלי מגפונרה טורפות.‬
‫בדומה ללגיון רומאי מיומן,‬
‫אלף חיילים צועדים לקרב.‬
‫כשהן קרובות אל פועלי הטרמיטים,‬
‫נותנת הסיירת אות.‬
‫הטור מתחיל להתרחב,‬
‫והופך לגל שעומד להתנפץ.‬
‫כעת, כשהן מוכנות לפעולה,‬
‫נותנת הסיירת פקודה אחרונה אחת:‬
‫להסתער.‬
‫הטרמיטים אינם חסרי הגנה.‬
‫הם פיתחו מעמד נפרד‬ ‫של חיילים חמושים, שמגינים על הפועלים.‬
‫כשהם תופסים נמלה,‬ ‫הם מפרקים אותה לחלקים במהירות.‬
‫אך לנמלים האלו יש כלי נשק ייעודיים משלהן.‬
‫הן תוקעות את עוקציהן הארסיים‬ ‫בנקודת התורפה היחידה של יריביהן העתיקים:‬
‫בדיוק בין מלתעותיהם.‬
‫מספר הנפגעים בקרב‬ ‫עתיק היומין הזה הולך וגדל במהירות.‬
‫אך הנמלים הפושטות מתגברות על הטרמיטים.‬
‫המנצחות אוספות את המנוצחים‬
‫ונושאות אותם בחזרה אל קינן,‬
‫כדי להאכיל את שאר המושבה.‬
‫מתחת לפני הקרקע מפגינות הנמלים‬ ‫את גולת הכותרת של הישגיהן האבולוציוניים,‬
‫בשעה שהן מטפלות בחברותיהן הפצועות.‬
‫רבות מהן איבדו גפיים.‬
‫אך הפועלות מלקקות את פצעיהן של הפצועות,‬
‫ועושות שימוש באנטיביוטיקה‬ ‫שנמצאת ברירן כדי לעזור להן להחלים.‬
‫אחרת, רובן ימותו.‬
‫אך בזכות הטיפול‬
‫הן יכולות לשוב למלחמה בתוך 24 שעות,‬
‫אפילו ללא כמה מגפיהן.‬
‫זוהי הדוגמה היחידה‬ ‫של בעלי חיים, פרט לבני האדם,‬
‫שעושים שימוש ברפואה‬ ‫כדי להציל זה את חייו של זה.‬
‫בזכות העבודה המשותפת‬
‫שגשגו בעלי חיים חברתיים,‬ ‫כנמלים וכטרמיטים, תחת הדינוזאורים.‬
‫אך הקרקע שמתחת לרגלי כולם המשיכה לנוע‬
‫וגרמה לשינויים סייסמיים.‬
‫- לפני 90 מיליון שנים -‬
‫לפני 90 מיליון שנים‬ ‫המשיכו הלוחות הטקטוניים של כדור הארץ‬
‫לנוע ולעצב את כוכב הלכת מחדש.‬
‫בשעה ששבריה של פנגיאה הלכו והתפשטו…‬
‫החלו ריכוזים של מאגמה‬ ‫לדחוק את קרקעית הים למעלה,‬
‫מה שגרם לעליית גובה פני הים בעולם כולו.‬
‫הדבר גרם להצפתה של היבשה…‬
‫וליצירתם של ימים רדודים רבים‬
‫ויבשות איים רבות,‬
‫שלכל אחת מהן אקלים ואופי משלה.‬
‫הדינוזאורים, שנותרו מבודדים‬ ‫בגושי האדמה שלהם, שגשגו יותר מאי פעם בעבר.‬
‫- לפני 76 מיליון שנים -‬
‫לצידם של הזאורופודים הענקיים,‬ ‫ארוכי הצוואר, והתרופודים בעלי הנוצות,‬
‫נחלה גם קבוצה נוספת של דינוזאורים הצלחה.‬
‫בעלי האגן דמויי העוף.‬
‫כמו הדיפלודוקוס, הם ניזונו בעיקר מצמחים…‬
‫אך פיתחו מלתעות שהיו יכולות ללעוס.‬
‫ביחד עם שגשוגה של הצמחייה,‬
‫הדבר גרם לבעלי אגן‬ ‫דמויי עוף, כמו המאיזאורה,‬
‫ליצור עדרי ענק,‬ ‫מהגדולים ביותר עלי אדמות אי פעם.‬
‫בכל רחבי העולם,‬ ‫הדינוזאורים שלטו עתה בכל בית גידול יבשתי‬
‫שהיה לעולם המשתנה להציע…‬
‫אך בו בזמן,‬
‫השושלת שלנו, היונקים האמיתיים הראשונים,‬
‫ניצלה גם היא את השפע החדש עד תום.‬
‫בצל הענקים,‬
‫היצורים הקטנים האלה נדחקו לחיים בשוליים.‬
‫אך גם הם הפכו‬ ‫ליותר ויותר מתוחכמים, חברתיים,‬
‫ומסוגלים לטפל בצאצאיהם.‬
‫כיום, ביערות דרום מערב אוסטרליה,‬
‫אפשר לראות‬
‫כיצד היו החיים, אולי,‬ ‫בעבור כמה מהיונקים הקדמונים האלה.‬
‫זהו הנומבט,‬
‫חיית כיס בסכנת הכחדה,‬
‫שסבורים שרק 3,000 פרטים ממנה נותרו בטבע.‬
‫בדומה לכמה מאבות אבותיה הפרהיסטוריים,‬
‫גם הנקבה הזאת ניזונה מטרמיטים טעימים.‬
‫באמצעות שימוש בלשונה הארוכה והדביקה,‬
‫היא מלקטת אותם במרץ.‬
‫וכמה שיותר, יותר טוב.‬
‫כי במאורה…‬
‫ממתינים מספר גורים לשובה.‬
‫האבולוציה של הטיפול ההורי‬
‫הייתה חיונית להצלחתם של היונקים:‬
‫המלטה של צעירים חיים‬
‫והנקתם בחלב-אם‬
‫עד שיגיעו לעצמאות.‬
‫אך בעבור הצעירים הקטנים והחששניים האלה…‬
‫ייתכן שזה יצריך זמן מה.‬
‫לרוב היונקים המוקדמים‬ ‫לא היו שריון או גודל שיגנו עליהם…‬
‫אך בדיוק כמו ביערות של ימינו,‬
‫הסכנה הייתה בקרבת מקום תמיד.‬
‫העור הישן של יריבם העתיק…‬
‫הנחש.‬
‫נחשים התפתחו בערך‬ ‫ביחד עם היונקים האמיתיים הראשונים.‬
‫הם איבדו את הזרועות והרגליים‬ ‫של אבות אבותיהם הזוחלים‬
‫ופיתחו גוף חסכוני…‬
‫שהתאים באופן מושלם לציד במחילות‬
‫ולמעקב חרישי בצמחייה אחר טרפם.‬
‫אך יונקים צעירים אינם חסרי אונים לגמרי.‬
‫אימם שומרת עליהם.‬
‫היא מבחינה בסכנה…‬
‫ומשמיעה אזעקה.‬
‫אבל הנחש מתקדם היישר לעבר הגור שלה.‬
‫תודות להשגחה ההורית,‬
‫היונקים ניצחו הפעם.‬
‫אך לזוחלים יש סבלנות.‬
‫הם משחקים את המשחק הזה‬ ‫מאז שהדינוזאורים הופיעו.‬
‫ובשעה שהיונקים שגשגו,‬ ‫כך שגשגו גם הנחשים שניזונו מהם.‬
‫כיום יש למעלה מ-3,000 מינים של נחשים.‬
‫בעזרת גופם המתפתל…‬
‫שעטוף בשרירים…‬
‫הם התפתחו כך שיוכלו‬ ‫להתקיים כמעט בכל סביבה בכדור הארץ…‬
‫אפילו באוקיינוסים.‬
‫בדומה לזוחלים רבים,‬
‫עורם יכול לספק הסוואה מושלמת.‬
‫וביחד עם הארס שלהם,‬
‫האפקט עלול להיות קטלני.‬
‫אך היונקים פיתחו סוגים מופלאים של הגנה…‬
‫כי הם נמצאים במרוץ חימוש עם הנחשים‬
‫כבר למעלה מ-100 מיליון שנים.‬
‫העכסן.‬
‫הוא ממתין במשך שעות‬ ‫עד שהוא חש בחום בקרבתו…‬
‫חום שמקורו ביונקים קטנים בעלי דם חם.‬
‫אך עכברי הקנגורו אינם מכרסמים מן השורה.‬
‫הם פיתחו כישרון ייחודי‬
‫שהולם את שמם.‬
‫העכסן קר הדם ממתין לשעת הכושר.‬
‫הוא יכול לצום במשך שבועות…‬
‫ממתין לרגע המתאים.‬
‫תגובות של שבריר שנייה…‬
‫כנגד סבלנות אין קץ.‬
‫אלו הן התכונות הקיצוניות שיכולות להתפתח‬
‫במשחק הנצחי של חיים…‬
‫ומוות.‬
‫- לפני 66 מיליון שנים -‬
‫לאחר 150 מיליון שנים של שלטון הדינוזאורים,‬
‫נעו היבשות כמעט‬ ‫עד למקומות שבהם הן נמצאות כיום.‬
‫לאורך הדרך הן יצרו סביבות חדשות רבות כל כך‬
‫עד שהדינוזאורים הפכו‬ ‫למצליחים יותר מאי פעם בעבר.‬
‫מתחת לרגליהם התקיימו‬ ‫כל הקבוצות העיקריות של בעלי החיים‬
‫שאנו מכירים כיום.‬
‫שושלות מכל העידנים,‬
‫שורדים מתקופה אחרת…‬
‫ביחד עם אלה שהתפתחו לאחרונה יותר.‬
‫אך כולם נדחקו לשוליים‬
‫בגלל עליונות הדינוזאורים‬
‫ועליונותו של בעל החיים הידוע ששלט בכולם.‬
‫עם אורך של 13 מטרים‬
‫ומשקל של תשע טונות…‬
‫אין פלא שהטורף המפורסם ביותר‬
‫בהיסטוריה של החיים על פני האדמה‬
‫הוא הטירנוזאורוס רקס.‬
‫אך הוא אינו נמצא לבדו.‬
‫טירנוזאורוס רקס נוסף.‬
‫השניים אומדים זה את זה.‬
‫הטירנוזאורים נאבקו לעיתים קרובות על שטח…‬
‫ולא נמנעו מקניבליזם.‬
‫אך הזכר הזה חושב על משהו אחר…‬
‫כי הוא מצא נקבה.‬
‫משמעות הדבר היא‬ ‫מפגן מרהיב עין, כדי לזכות בליבה.‬
‫אך אם ינקוט בגישה הלא נכונה,‬
‫הדייט הזה עלול להסתיים תוך שניות.‬
‫נראה שתנועותיו המהפנטות‬
‫וקריאותיו המהדהדות…‬
‫מפיקים את התגובה הנכונה.‬
‫היא מספקת תמונת ראי למחול החיזור שלו.‬
‫אך הסימן האולטימטיבי לאמון‬ ‫הוא חשיפתו של צווארו.‬
‫הם מתרוממים ביחד, מהדקים את הקשר ביניהם.‬
‫במשך 150 מיליון שנים‬
‫שלטו הדינוזאורים בכוכב הלכת.‬
‫מי יודע לאילו שיאים חדשים הם היו מגיעים‬
‫אם שלטונם היה נמשך.‬
‫אך בסיפורם של החיים…‬
‫שום דבר אינו נמשך לנצח.‬
‫תרגום כתוביות: עמוס דיאמנט‬